
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2027 

25 Ιουλίου 2014 


ΑΠΟΦΑΣΕΙ Σ 

Αριθμ. 115561/Β7 

Καθορισμός όρων και διαδικασιών επιλογής δικαιού¬ 
χων στο πλαίσιο του προγράμματος υποτροφιών 
για μεταπτυχιακές σπουδές πρώτου κύκλου στην 
Ελλάδα με ένταξη στην αγορά εργασίας κατ' εφαρ¬ 
μογή της από 12-6-2014 συναφθείσας σύμβασης συ¬ 
νεργασίας μεταξύ του Ιδρύματος Κρατικών Υποτρο¬ 
φιών (ΙΚΥ) και της Εθνικής Τράπεζας της Ελλάδος 
(ΕΤΕ)- έτος 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1825/1951 (ΦΕΚ 126/Α/1951) «Περί 
συστάσεως του Ιδρύματος Κρατικών Υποτροφιών 
(Ι.Κ.Υ.)», όπως τροποποιήθηκαν και ισχύουν, 

2. Τις διατάξεις του Ν. 2158/1993 (ΦΕΚ 109/Α/1993) «Εκ¬ 
συγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις», όπως τροποποιήθηκαν και 
ισχύουν, 

3. Τις διατάξεις του άρθ. 59 παρ. 6 του Ν. 3966/2011 
(ΦΕΚ 118/Α/2011) «Θεσμικό πλαίσιο των Πρότυπων Πει¬ 
ραματικών Σχολείων, Ίδρυση Ινστιτούτου Εκπαιδευτι¬ 
κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις», 

4. Τις διατάξεις της παρ.3 του άρθρου 77 του Ν. 4270/ 
2014 (ΦΕΚ 143/Α/2014) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις», 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του Π.Δ. 63/2005 
(ΦΕΚ 98/Α/2005), 

6. Τις διατάξεις του Π.Δ.321/1999 (ΦΕΚ 306/Α/1999) «Ορ¬ 
γανισμός του Ιδρύματος Κρατικών Υποτροφιών (Ι.Κ.Υ.)», 

7. Τις διατάξεις του Π.Δ.113/2010 (ΦΕΚ 194/Α/2010) «Ανά¬ 
ληψη υποχρεώσεων από τους διατάκτες», 

8. Την με αριθμ.Υ48/09-07-2012 (ΦΕΚ 2105/Β/2012) από¬ 
φαση του Πρωθυπουργού «Καθορισμός αρμοδιοτήτων 


του Αναπληρωτή Υπουργού Οικονομικών Χρήστου Στα- 
ϊκούρα», 

7. Το απόσπασμα πρακτικού της Συν. 9ης/5-6-2014 του 
Διοικητικού Συμβουλίου του Ι.Κ.Υ., 

8. Την με αριθμ.193/2014 (ΑΔΑ:ΒΤ699-ΕΘΨ) απόφαση 
Ανάληψης Υποχρέωσης για το οικ. έτος 2014, 

9. Την από 12-6-2014 Σύμβαση Συνεργασίας μεταξύ 
Ι.Κ.Υ. και Εθνικής Τράπεζας της Ελλάδας, 

10. Το με αριθμ.πρωτ. 7444/14-7-2014 έγγραφο του Ι.Κ.Υ., 

11. Το γεγονός ότι από τις διατάξεις της παρούσας 
απόφασης προκαλείται για τα έτη 2014, 2015 και 2016 
δαπάνη ύψους 1.800.000,00 €, η οποία για το τρέχον 
έτος ανέρχεται σε 496.933,45 € και θα καλυφθεί από 
τις εγγεγραμμένες πιστώσεις στον προϋπολογισμό του 
Ι.Κ.Υ. (ΚΑΕ 2679.3). Για τα έτη 2015 και 2016, η εν λόγω 
δαπάνη θ’ αντιμετωπισθεί από τις πιστώσεις που θα 
εγγραφούν στον ανωτέρω προϋπολογισμό, εντός των 
στόχων του Μ.Π.Δ.Σ., όπως ισχύει κάθε φορά, αποφα¬ 
σίζουμε: 

Καθορίζουμε τους όρους και τις διαδικασίες επιλογής 
δικαιούχων στο πλαίσιο του προγράμματος υποτρο¬ 
φιών για μεταπτυχιακές σπουδές πρώτου κύκλου με 
ένταξη στην αγορά εργασίας, κατ' εφαρμογή της από 
12-6-2014 συναφθείσας σύμβασης συνεργασίας μεταξύ 
του Ιδρύματος Κρατικών Υποτροφιών και της Εθνικής 
Τράπεζας της Ελλάδος για το έτος 2014, ως ακολούθως: 

ΟΡΟΙ ΚΑΙ ΔΙΑΔΙΚΑΣΙΕΣ ΕΠΙΛΟΓΗΣ 

ΔΙΚΑΙΟΥΧΩΝ ΣΤΟ ΠΛΑΣΙΟ ΤΟΥ ΠΡΟΓΡΑΜΜΑΤΟΣ 
ΧΟΡΗΓΗΣΗΣ 100 ΥΠΟΤΡΟΦΙΩΝ 

ΓΙΑ ΜΕΤΑΠΤΥΧΙΑΚΕΣ ΣΠΟΥΔΕΣ ΠΡΩΤΟΥ ΚΥΚΛΟΥ 
(ΜΑΣΤΕΡ) ΣΤΗΝ ΕΛΛΑΔΑ ΜΕ ΕΝΤΑΞΗ 
ΣΤΗΝ ΑΓΟΡΑ ΕΡΓΑΣΙΑΣ 
ΠΡΟΓΡΑΜΜΑ ΙΚΥ ΚΑΙ 
ΕΘΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ 
ΑΚΑΔ. ΕΤΟΥΣ 2014 -15 

Οι υπό προκήρυξη εξειδικεύσεις ανά επιστημονικό το¬ 
μέα και ο αριθμός των προκηρυσσόμενων θέσεων ανά 
επιστημονικό τομέα και ανά τόπο όπου θα λάβει χώρα 
η μεταπτυχιακή εξειδίκευση των υποψηφίων περιλαμ¬ 
βάνονται στον ακόλουθο πίνακα: 

ΕΠΙΣΤΗΜΟΝΙΚΟΣ 

ΤΟΜΕΑΣ 


ΕΞΕΙΔΙΚΕΥΣΗ 


ΤΟΠΟΣ 

ΣΠΟΥΔΩΝ 


ΘΕΣΕΙΣ 


ΤΡΑΠΕΖΙΚΗ 
ΔΙΟΙΚΗΤΙΚΗ ΚΑΙ 
ΧΡΗΜΑΤΟΟΙΚΟ¬ 
ΝΟΜΙΚΑ 


Τ ραπεζική 


ΑΘΗΝΑ 


50 


Λογιστική 

Χρηματοοικο¬ 

νομικά 

Ελεγκτική 


ΘΕΣΣΑΛΟ¬ 

ΝΙΚΗ 


10 


Διοίκηση Κιν¬ 
δύνου 


ΟΡΓΑΝΩΣΗ ΚΑΙ 
ΔΙΟΙΚΗΣΗ 
ΕΠΙΧΕΙΡΗΣΕΩΝ 


Διοίκηση Επι¬ 
χειρήσεων 

Μάρκετινγκ 
και Επικοινω¬ 
νία 

Διοίκηση Αν¬ 
θρώπινου Δυ¬ 
ναμικού 


ΑΘΗΝΑ 


15 


ΘΕΣΣΑΛΟ¬ 

ΝΙΚΗ 


Ναυτιλιακά 


ΟΙΚΟΝΟΜΙΚΕΣ 

ΣΠΟΥΔΕΣ 


Οικονομική 

Επιστήμη 

Εφαρμοσμένα 

Οικονομικά 

Διεθνή Οικο¬ 
νομικά 


ΑΘΗΝΑ 


Οικονομική 

Ανάλυση 


ΘΕΤΙΚΕΣ 

ΕΠΙΣΤΗΜΕΣ 


Αγροτική Οι¬ 
κονομία 

Πληροφορική 

Μαθηματικά 


ΘΕΣΣΑΛΟ¬ 

ΝΙΚΗ 


ΑΘΗΝΑ 


Στατιστική 


Ενέργεια 

Συστήματα 
Επικοινωνιών 
και Δίκτυα 


ΘΕΣΣΑΛΟ¬ 

ΝΙΚΗ 


Σε περίπτωση κενών θέσεων σε έναν από τους προ¬ 
κηρυγμένους επιστημονικούς τομείς, οι θέσεις δύνανται 
να μεταφερθούν σε άλλον, μετά από απόφαση της ολο¬ 
μέλειας της επιτροπής αξιολόγησης. 

ΚΕΦΑΛΑΙΟ Α: 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Δικαίωμα συμμετοχής έχουν: 

α) Οι υποψήφιοι με ελληνική εθνικότητα ή ιθαγένεια. 

β) Οι κάτοχοι πτυχίου/ διπλώματος ελληνικού Πανε¬ 


πιστημίου/ Τ.Ε.Ι ή ισότιμου της αλλοδαπής με βαθμό 
από 7,00 και άνω. 

Θεωρείται πτυχιούχος και ο υποψήφιος που κατέχει 
- εντός της καταληκτικής ημερομηνίας υποβολής αιτή¬ 
σεων - βεβαίωση της Γραμματείας του οικείου Ιδρύμα¬ 
τος ότι εξετάσθηκε επιτυχώς σε όλα τα απαιτούμενα 
μαθήματα και έχει εκπληρώσει όλες τις σπουδαστικές 
υποχρεώσεις για τη λήψη του πτυχίου του (π.χ. επιτυχής 
εξέταση διπλωματικής εργασίας, ολοκλήρωση πρακτι¬ 
κής άσκησης). Στην εν λόγω βεβαίωση θα αναγράφεται 
ο τελικός βαθμός με ακρίβεια δύο δεκαδικών ψηφίων. 

Επισημαίνεται ότι δεν πρέπει να έχουν παρέλθει πλέον 
των τεσσάρων ετών από το έτος κτήσης του πρώτου 
βασικού πτυχίου του υποψηφίου. 

γ) Οι υποψήφιοι που κατά την έναρξη του ακαδ. έτους 
2014-2015 θα εγγραφούν για πρώτη φορά και θα φοιτή¬ 
σουν στο πρώτο εξάμηνο σε εγκεκριμένο μεταπτυχιακό 
πρόγραμμα ειδίκευσης της Ελλάδας, πλήρους ή μερικής 
φοίτησης (όχι εξ αποστάσεως), διάρκειας από 18 έως 
24 μήνες συμπεριλαμβανομένης και της εκπόνησης της 
διπλωματικής εργασίας. 

δ) Οι υποψήφιοι που δεν εργάζονται με οποιαδήπο¬ 
τε σχέση εργασίας σε οποιοδήποτε άλλο δημόσιο ή 
ιδιωτικό φορέα από την έναρξη της χρηματοδότησης. 

ε) Οι κάτοχοι πιστοποιητικού γλωσσομάθειας επιπέ¬ 
δου τουλάχιστον καλής γνώσης (επίπεδο Β2) της αγ¬ 
γλικής γλώσσας. 

στ) Οι υποψήφιοι με ατομικό φορολογητέο εισόδημα 
μικρότερο των 30.000,00€ ή με οικογενειακό φορολο¬ 
γητέο εισόδημα (έγγαμοι και προστατευόμενα τέκνα) 
μικρότερο των 75.000,00€. 

ζ) Οι άνδρες υποψήφιοι με την προϋπόθεση ότι έχουν 
εκπληρώσει τις στρατιωτικές τους υποχρεώσεις, ή 
έχουν νόμιμα απαλλαγεί οριστικά απ’ αυτές, ή έχουν 
αναβολή επαρκή τουλάχιστον για την ολοκλήρωση των 
σπουδών τους. 

Η έναρξη της υποτροφίας θα πρέπει να γίνει περιο¬ 
ριστικά έως και την 1/11/2014. 

Δεν εγκρίνεται, για οποιοδήποτε λόγο, αναστολή 
έναρξης της υποτροφίας, ή ενδιάμεσα. 

Δεν γίνονται δεκτοί ως υποψήφιοι όσοι έχουν λάβει 
ή λαμβάνουν υποτροφία από το Ι.Κ.Υ. ή άλλη πηγή για 
τον ίδιο τίτλο σπουδών. 

Δεν γίνονται δεκτοί ως υποψήφιοι όσοι έχουν λάβει 
ή λαμβάνουν υποτροφία από το Ι.Κ.Υ. για το ίδιο ή 
άλλο επίπεδο μεταπτυχιακών σπουδών (μεταπτυχιακές 
σπουδές πρώτου ή δεύτερου κύκλου). 

Οι υποψήφιοι μπορούν να υποβάλλουν μόνο μία αίτηση 
στο πλαίσιο της παρούσας προκήρυξης. 

Οι αιτήσεις που δεν είναι ορθά και πλήρως συμπλη¬ 
ρωμένες και δεν συνοδεύονται από όλα τα απαιτούμενα 
δικαιολογητικά απορρίπτονται. 

Το ΙΚΥ ακυρώνει τη χορήγηση υποτροφίας, αν διαπι¬ 
στωθεί - έστω και εκ των υστέρων- ότι δεν συντρέχουν 
οι τυπικές προϋποθέσεις υποψηφιότητας, με την απαίτη¬ 
ση επιστροφής των καταβληθέντων. κατά τις διατάξεις 
του Κ.Ε.Δ.Ε. Είσπραξης. 

ΚΕΦΑΛΑΙΟ Β: 

ΑΙΤΗΣΗ ΜΕ ΔΙΚΑΙΟΛΟΓΗΤΙΚΑ ΥΠΟΨΗΦΙΟΤΗΤΑΣ - 
ΠΡΟΘΕΣΜΙΑ ΥΠΟΨΗΦΙΟΤΗΤΑΣ: 

Όπως θα οριστεί από το ΙΚΥ 

Για να νομιμοποιηθεί η υποψηφιότητα οι ενδιαφερό¬ 
μενοι, υποχρεωτικά, θα πρέπει να συμπληρώσουν χωρίς 
καμία παράλειψη και να αποστείλουν το αργότερο έως 
την ημερομηνία που θα οριστεί από το ΙΚΥ, (Λεωφ. Εθνι¬ 
κής Αντιστάσεως 41,14234, Νέα Ιωνία), αίτηση-υπεύθυνη 
δήλωση, που διατίθεται αποκλειστικά στο διαδικτυακό 
του τόπο νννννν.ίΚ γ.ς)Γ συνοδευόμενη από όλα τα κατω¬ 
τέρω οριζόμενα δικαιολογητικά. Η αίτηση θα πρέπει να 
αποσταλεί ταχυδρομικά και αποκλειστικά με συστημέ¬ 
νη επιστολή. Το εμπρόθεσμο της αίτησης προκύπτει 
από την ευκρινή σφραγίδα του ταχυδρομείου και το 
αποδεικτικό κατάθεσης του φακέλου στο ταχυδρομείο. 
Σε περίπτωση που δεν αποδεικνύεται το εμπρόθεσμο 
υποβολής της αίτησης και ο υποψήφιος δεν προσκομίσει 
την απόδειξη ταχυδρομικής αποστολής της, η αίτηση 
απορρίπτεται. 

Η αίτηση του υποψηφίου συνιστά Υπεύθυνη Δήλωση. 
Ψευδείς δηλώσεις επισείουν ποινικές κυρώσεις, προ- 
βλεπόμενες στο Ν. 1599/86. 

Καμία αλλαγή στα στοιχεία της αίτησης δεν είναι 
εφικτή μετά τη λήξη της προθεσμίας υποβολής των 
αιτήσεων. Κανένα δικαιολογητικά που θα σταλεί μετά 
την καταληκτική ημερομηνία υποβολής αιτήσεων, με 
οποιονδήποτε τρόπο, δεν γίνεται αποδεκτό. 

Γ ια την αποδοχή της αίτησης θα πρέπει οπωσδήποτε 
να αποσταλούν τα ακόλουθα υποχρεωτικά δικαιολο- 
γητικά: 

ί. Αντίγραφο Αστυνομικής ταυτότητας ή διαβατηρίου. 

μ. Αντίγραφο πρώτου βασικού πτυχίου Πανεπιστημί¬ 
ου ή Τ.Ε.Ι. 1 , ή βεβαίωσης περάτωσης σπουδών όπου θα 
αναγράφεται απαραιτήτως ο τελικός βαθμός πτυχίου 
με ακρίβεια δύο δεκαδικών ψηφίων. Ο τελικός βαθμός 
του βασικού πτυχίου θα πρέπει να είναι από 7,00 και 
άνω. Επισημαίνεται ότι από το έτος κτήσης του πρώτου 
βασικού πτυχίου δεν πρέπει να έχουν παρέλθει πλέον 
των τεσσάρων ετών, δηλαδή να έχει αποκτηθεί από το 
έτος 2010 και μετά. 

ϋί. Αντίγραφο πιστοποιητικού γλωσσομάθειας του- 


1 Υποψήφιος, κάτοχος πτυχίου / διπλώματος της αλλοδαπής, 
υποβάλλει απαραιτήτως και βεβαίωση ισοτιμίας του 
Δ.Ο.Α.Τ.Α.Π. (Α' ή Β' Τμήμα). Η αντιστοιχία της βαθμολογικής 
ή αξιολογικής κλίμακας των τίτλων σπουδών εκπαιδευτικών 
Ιδρυμάτων της αλλοδαπής, προς τη βαθμολογική κλίμακα 
των τίτλων σπουδών Α.Ε.Ι. της ημεδαπής καθορίζεται από 
το Δ.Ο.Α.Τ.Α.Π. (Α' ή Β' Τμήμα) και μπορεί να αναγράφεται 
στις βεβαιώσεις ισοτιμιών, που χορηγούνται από αυτό. 
Στις περιπτώσεις κατά τις οποίες οι τίτλοι σπουδών των 
εκπαιδευτικών Ιδρυμάτων της αλλοδαπής δεν αναγράφουν 
βαθμολογία ή αξιολογικούς χαρακτηρισμούς, το ανωτέρω 
όργανο καθορίζει τη βαθμολογική αντιστοιχία κατ' εκτίμηση 
των τυχόν λοιπών στοιχείων ή εγγράφων του οικείου 
εκπαιδευτικού Ιδρύματος και αν τούτο δεν είναι εφικτό, 
θεωρείται ότι ο σχετικός τίτλος φέρει τον κατώτατο βαθμό 
του αντίστοιχου ελληνικού Πανεπιστημίου ή Τ.Ε.Ι. (Ν. 2527/97). 


λάχιστον καλής γνώσης (επίπεδο Β2) 2 της αγγλικής 
γλώσσας. 

ίν. Γ ια τους άνδρες υποψηφίους: πιστοποιητικό τύπου 
Α.' Γ ια τους άνδρες υποψηφίους με αναβολή κατάταξης, 
Υπεύθυνη Δήλωση του Ν.1599/1986, ότι η αναβολή αυτή 
επαρκεί για την ολοκλήρωση των σπουδών τους. 

ν. Αντίγραφο ατομικού εκκαθαριστικού σημειώματος 
του τελευταίου οικονομικού έτους ή οικογενειακού (σε 
περίπτωση έγγαμων υποψηφίων ή υποψηφίων που εί¬ 
ναι προστατευόμενα τέκνα) ή βεβαίωση μη υπόχρεου 
υποβολής φορολογικής δήλωσης. 

νί. Υπεύθυνη Δήλωση του Ν.1599/86 ότι ο υποψήφιος 
κατά την έναρξη φοίτησής του και καθόλη τη διάρκεια 
αυτής, σε περίπτωση που ο υποψήφιος επιλεγεί ως 
υπότροφος, δεν θα εργάζεται με οποιαδήποτε σχέση 
εργασίας ή έργου, σε οποιοδήποτε άλλο δημόσιο ή 
ιδιωτικό φορέα, ή ως ελεύθερος επαγγελματίας, πλην 
της Τράπεζας. 

νϋ. Συνοπτικό Βιογραφικό Σημείωμα (έως 3 σελίδες). 

νίϋ. Αιτιολογημένη δήλωση ενδιαφέροντος στην Ελ¬ 
ληνική γλώσσα. Η δήλωση ενδιαφέροντος δεν μπορεί 
να ξεπερνά αυστηρά τις 600 λέξεις και σε αυτήν θα 
υπάρχουν απαραιτήτως: α) οι λόγοι επιλογής του συ¬ 
γκεκριμένου προγράμματος σπουδών (έως 400 λέξεις) 
και β) οι επαγγελματικοί στόχοι του υποψηφίου μετά 
την περάτωση του εν λόγω προγράμματος (έως 200 
λέξεις). Ο υποψήφιος δεν θα πρέπει να αναγράψει το 
ονοματεπώνυμό του στην αιτιολογημένη δήλωση ενδι¬ 
αφέροντος. Σε περίπτωση που η αιτιολογημένη δήλωση 
ενδιαφέροντος δεν πληροί τις προδιαγραφές του ορίου 
λέξεων και της μη αποκάλυψης στοιχείου ταυτοποίησης 
του υποψηφίου, η αίτηση κρίνεται ως μη επιλέξιμη και 
ακυρώνεται από την Υπηρεσία. 

ίχ. Επίσημη βεβαίωση αποδοχής σε μεταπτυχιακό πρό¬ 
γραμμα για φοίτηση από την έναρξη του ακαδ. έτους 
2014-2015, συνοδευόμενη από Υπεύθυνη Δήλωση (του 
Ν. 1599/1986) του υποψηφίου ότι «σε περίπτωση που 
δεν εξασφαλιστεί βεβαίωση εγγραφής από το ίδιο με¬ 
ταπτυχιακό πρόγραμμα έως τις 20/10/2014, ο υποψήφι¬ 
ος θα διαγράφει από τους προσωρινούς πίνακες του 
προγράμματος». Οι υποψήφιοι που δεν διαθέτουν την 
ανωτέρω βεβαίωση θα καταθέσουν ως την καταληκτική 
ημερομηνία υποβολής των αιτήσεων υπεύθυνη δήλωση 
του Ν.1599/1986 ότι: «έχουν υποβάλει αίτηση στο συγκε¬ 
κριμένο μεταπτυχιακό πρόγραμμα και αναμένουν την 
έκδοση των αποτελεσμάτων. Σε περίπτωση που δεν 
εξασφαλιστεί αποδοχή έως τις 30/9/2014 και εγγραφή 
έως τις 20/10/2014 αυστηρά στο συγκεκριμένο μετα¬ 
πτυχιακό που έχουν δηλώσει στην αίτησή τους, είτε 
λόγω υπαιτιότητας του υποψηφίου, είτε του Ιδρύματος 
Ανώτατης Εκπαίδευσης, θα διαγραφούν από τους προ¬ 
σωρινούς πίνακες επιλεγέντων». 


2 Το επίπεδο γλωσσομάθειας θα καθορίζεται βάσει του 
Ευρωπαϊκού Πλαισίου Γλωσσομάθειας. 

χ. Επίσημη βεβαίωση από το διευθυντή του μεταπτυ¬ 
χιακού προγράμματος ότι το μεταπτυχιακό πρόγραμ¬ 
μα στο οποίο έχει εγγράφει ο υποψήφιος, ή έχει γίνει 
αποδεκτός προς εγγραφή, ή έχει αιτηθεί την αποδοχή 
του α) εντάσσεται σε έναν από τους προκηρυγμένους 
επιστημονικούς τομείς και σε μία από τις προκηρυγ¬ 
μένες εξειδικεύσεις και β) επιτρέπει την παράλληλη 
πρακτική άσκηση του υποψηφίου (χρόνος ημερήσιας 
απασχόλησης πέντε (5) ωρών κατ' ανώτατο όριο) με 
σκοπό την απόκτηση επαγγελματικής εμπειρίας. 

χι. ΦΕΚ υπουργικής απόφασης για τη θεσμοθέτηση 
και λειτουργία του μεταπτυχιακού προγράμματος ή, 
σε περίπτωση που το ΦΕΚ έχει τροποποιηθεί, τελευ¬ 
ταία εσωτερική ρύθμιση του τμήματος όπως αυτή έχει 
εγκριθεί από τα αρμόδια, κατά νόμο, όργανα απόφασης. 

Αιτήσεις οι οποίες δεν εμπίπτουν στους υπό προκή¬ 
ρυξη επιστημονικούς τομείς και εξειδικεύσεις και δεν 
συνοδεύονται από όλα τα ανωτέρω υποχρεωτικά δικαι- 
ολογητικά ή δεν έχουν υποβληθεί πλήρως και με τον 
τρόπο που ορίζεται στην παρούσα προκήρυξη και έως 
την καταληκτική ημερομηνία υποβολής των αιτήσεων 
δεν αξιολογούνται. 

Οι υποψήφιοι υπότροφοι υποχρεούνται να πραγμα¬ 
τοποιούν τις μεταπτυχιακές τους σπουδές στην Ελλά¬ 
δα και να λαμβάνουν το μεταπτυχιακό τους τίτλο από 
ελληνικό Α.Ε.Ι. 

ΚΕΦΑΛΑΙΟ Γ: 

ΔΙΑΔΙΚΑΣΙΑ ΑΞΙΟΛΟΓΗΣΗΣ ΚΑΙ 
ΕΠΙΛΟΓΗΣ ΥΠΟΤΡΟΦΩΝ 

Η αξιολόγηση των υποψηφίων για μεταπτυχιακές 
σπουδές πρώτου κύκλου θα γίνει από το ΙΚΥ. Οι υποψή¬ 
φιοι που πληρούν τις προϋποθέσεις της προκήρυξης θα 
αξιολογηθούν από επιτροπή αξιολόγησης απαρτιζόμενη 
από δύο έως πέντε (βάσει του πλήθους των αιτήσεων) 
εξωτερικούς αξιολογητές, μέλη ΔΕΠ/ΕΠ ιδρυμάτων της 
Ελλάδας, όλων των βαθμιδών, από το μητρώο αξιολο- 
γητών του ΙΚΥ, οι οποίοι θα οριστούν από το Διοικη¬ 
τικό Συμβούλιο του ΙΚΥ, βάσει της επιστημονικής και 
ακαδημαϊκής τους προσφοράς στους προκηρυγμένους 
επιστημονικούς τομείς και εξειδικεύσεις. Η επιτροπή 
αξιολόγησης μοριοδοτεί τους υποψηφίους βάσει των 
ακολούθων κριτηρίων. 

Κριτήρια επιλογής και βαθμολογικές κλίμακες: 
α. Βαθμός πρώτου βασικού πτυχίου (όχι μεταπτυχι¬ 
ακού τίτλου) με ακρίβεια δύο (2) δεκαδικών ψηφίων 
(21-30 μόρια). Ο βαθμός του πρώτου βασικού πτυχίου 
πολλαπλασιάζεται με συντελεστή 3. 

β. Επίπεδο γνώσης της Αγγλικής γλώσσας (1-5 μόρια). 
Η καλή γνώση (επίπεδο Β2) λαμβάνει ένα μόριο, η πολύ 
καλή γνώση (επίπεδο 01) λαμβάνει τρία μόρια και η 
άριστη γνώση (επίπεδο 02) λαμβάνει πέντε μόρια. 

γ. Αιτιολογημένη δήλωση ενδιαφέροντος στην Ελλη¬ 
νική γλώσσα (0-10 μόρια). 


Η αιτιολογημένη δήλωση ενδιαφέροντος θα μοριοδο- 
τηθεί ως ακολούθως: α) λόγοι επιλογής του ΜΠΣ (0-6 
μόρια) και β) επαγγελματικοί στόχοι του υποψηφίου 
μετά την περάτωσή του (0-4 μόρια). 

Βάσει της ανωτέρω μοριοδότησης καταρτίζονται από 
την Υπηρεσία οι προσωρινοί πίνακες επιλεγέντων υπο¬ 
ψηφίων του προγράμματος κατά φθίνουσα βαθμολογική 
σειρά. 

Υποψήφιοι που θα συγκεντρώσουν κατά τη διαδικασία 
αξιολόγησης λιγότερα από 27 μόρια δεν περιλαμβάνο¬ 
νται στους προσωρινούς πίνακες επιλεγέντων υποψη¬ 
φίων του προγράμματος. 

Μετά την κατάρτιση και τη δημοσιοποίηση των προ¬ 
σωρινών πινάκων επιλεγέντων υποψηφίων από την Υπη¬ 
ρεσία, οι υποψήφιοι που περιλαμβάνονται σε αυτούς- και 
δεν έχουν ήδη προσκομίσει με την αίτησή τους- καλού¬ 
νται να αποστείλουν: 

α) έως τις 30/9/2014 επίσημη βεβαίωση από το με¬ 
ταπτυχιακό πρόγραμμα για την αποδοχή τους κατά 
το ακαδ. έτος 2014-2015 σε μεταπτυχιακό πρόγραμμα 
ειδίκευσης πλήρους ή μερικής φοίτησης (όχι εξ απο- 
στάσεως), εφόσον δεν έχει προσκομιστεί και 

β) έως τις 20/10/2014 επίσημη βεβαίωση εγγραφής από 
τη γραμματεία του τμήματος. Στη βεβαίωση αυτή θα 
πρέπει να αναγράφεται απαραιτήτως αν το μεταπτυ¬ 
χιακό πρόγραμμα είναι πλήρους ή μερικής φοίτησης, 
η διάρκειά του και η τυχόν απαίτηση καταβολής διδά¬ 
κτρων, όπως και το ετήσιο ύψος αυτής. Η αναγραφόμενη 
διάρκεια δεν μπορεί να είναι μικρότερη των 18 μηνών 
(συμπεριλαμβανομένης και της εκπόνησης διπλωματικής 
εργασίας) και μεγαλύτερη των 24 μηνών (συμπεριλαμ- 
βανομένης και της εκπόνησης διπλωματικής εργασίας). 
Υπόδειγμα της εν λόγω βεβαίωσης θα διατίθεται στον 
διαδικτυακό τόπο του ΙΚΥ. 

Σε συνέχεια των ανωτέρω καταρτίζεται οριστικός 
πίνακας επιλεγέντων υποψηφίων του προγράμματος 
και επικυρώνεται από το Διοικητικό Συμβούλιο του ΙΚΥ. 
Ο πίνακας αυτός αποστέλλεται στην Εθνική Τράπεζα 
της Ελλάδος. 

Επισημαίνονται τα ακόλουθα: 

α) Απαραίτητη προϋπόθεση για την έναρξη καταβολής 
της υποτροφίας είναι η σύναψη σχετικής σύμβασης με 
το Ι.Κ.Υ., όπου ορίζονται οι υποχρεώσεις και οι όροι 
της υποτροφίας, καθώς και με την Εθνική Τράπεζα της 
Ελλάδος, όπου ορίζονται οι υποχρεώσεις και οι όροι 
της πρακτικής άσκησης για απόκτηση επαγγελματικής 
εμπειρίας. 

β) Ενστάσεις επί της διαδικασίας δεν γίνονται πα¬ 
ραδεκτές. 

γ) Σε περίπτωση ισοβαθμίας στην τελευταία προκη¬ 
ρυγμένη θέση εκάστου επιστημονικού τομέα, η επιλογή 
του/ των υποψηφίου/ων υποτρόφων θα γίνει από την 
ολομέλεια της Επιτροπής Αξιολόγησης. 

Με την υποβολή των αιτήσεών τους, οι ενδιαφερό¬ 
μενοι αποδέχονται πλήρως τους όρους της παρούσας 

καθώς και ότι η διαδικασία δύναται με απόφαση του 
ΙΚΥ να διακοπεί, αναβληθεί ή επαναληφθεί με το ίδιο ή 
και άλλο περιεχόμενο. Η υποβολή αίτησης, καθώς και 
η κατάρτιση και επικύρωση των πινάκων επιλεγέντων 
υποψηφίων δεν συνεπάγεται καθ’ οιοδήποτε τρόπο 
υποχρέωση του ΙΚΥ να καταρτίσει σύμβαση με τον εν¬ 
διαφερόμενο. 

ΚΕΦΑΛΑΙΟ Δ: 

ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Το πρόγραμμα περιλαμβάνει δύο στάδια: 

Πρώτο στάδιο: Παρακολούθηση μεταπτυχιακού προ¬ 
γράμματος ειδίκευσης με διάρκεια από 18 έως 24 μήνες 
με παράλληλη πρακτική άσκηση για απόκτηση επαγγελ¬ 
ματικής εμπειρίας (βλ. ΚΕΦ. Ε). Κατά το πρώτο στάδιο 
ο υπότροφος λαμβάνει χρηματοδότηση με τη μορφή 
υποτροφίας μόνον από το ΙΚΥ. 

Ο χρόνος διάρκειας εκάστου Μεταπτυχιακού Προ¬ 
γράμματος Σπουδών ορίζεται στο ΦΕΚ θεσμοθέτησης 
και λειτουργίας του. Σε περίπτωση που το ΦΕΚ έχει 
τροποποιηθεί ο υποψήφιος δύναται να προσκομίσει 
την τελευταία εσωτερική ρύθμιση του τμήματος όπως 
αυτή έχει εγκριθεί από τα αρμόδια, κατά νόμο, όργανα 
απόφασης. 

Κατά τη διάρκεια του πρώτου σταδίου του προγράμ¬ 
ματος ο υπότροφος οφείλει να προσκομίζει στο ΙΚΥ 
αναλυτική βαθμολογία ανά εξάμηνο. Με τη λήξη αυτού, 
υποχρεούται αυστηρά να καταθέσει στο Ι.Κ.Υ.: 

α) το μεταπτυχιακό τίτλο ειδίκευσης και β) βεβαίωση 
από τη μονάδα της Εθνικής Τράπεζας της Ελλάδος, 
όπου ασκήθηκε ο υποψήφιος, για τη διάρκεια και το 
αντικείμενο της πρακτικής άσκησης. 

Σε ειδικές περιπτώσεις και κατόπιν αίτησης του υπο¬ 
ψηφίου μπορεί να δοθεί παράταση κατάθεσης των πα¬ 
ραδοτέων το αργότερο έως 31/12/2016. 

Δεύτερο στάδιο: Εργασία πλήρους απασχόλησης για 
δύο έτη στην Εθνική Τράπεζα της Ελλάδος (βλ. ΚΕΦ. Ε). 

ΚΕΦΑΛΑΙΟ Ε: 

ΠΡΑΚΤΙΚΗ ΑΣΚΗΣΗ ΣΤΗΝ ΕΘΝΙΚΗ ΤΡΑΠΕΖΑ 

ΓΙΑ ΑΠΟΚΤΗΣΗ ΕΠΑΓΓΕΛΜΑΤΙΚΗΣ ΕΜΠΕΙΡΙΑΣ ΚΑΙ 
ΕΡΓΑΣΙΑ ΠΛΗΡΟΥΣ ΑΠΑΣΧΟΛΗΣΗΣ 

Αναπόσπαστο τμήμα του Προγράμματος Υποτροφιών 
αποτελεί η απασχόληση των φοιτητών στην Εθνική Τρά¬ 
πεζα της Ελλάδος, στο πλαίσιο της οποίας οι φοιτητές 
θα έχουν τη δυνατότητα συστηματικής ανάπτυξης των 
γνώσεων και δεξιοτήτων τους μέσω στοχευμένης εκ¬ 
παίδευσης και πρακτικής άσκησης σε ένα ευρύ φάσμα 
των τραπεζικών εργασιών. 

Συγκεκριμένα, κατά τη διάρκεια των μεταπτυχιακών 
τους σπουδών οι υπότροφοι θα πραγματοποιούν πρα¬ 
κτική άσκηση για απόκτηση επαγγελματικής εμπειρίας, 
με χρόνο ημερήσιας απασχόλησης πέντε (5) ωρών κατ’ 
ανώτατο όριο κατά την προβλεπόμενη από το οικείο 


Πρόγραμμα Σπουδών διάρκεια φοίτησης για την από¬ 
κτηση Μεταπτυχιακού Διπλώματος Ειδίκευσης (από 18 
έως 24 μήνες) σε υποκατάστημα της Εθνικής Τράπεζας, 
το οποίο θα επιλέγεται λαμβάνοντας υπόψη τον τόπο 
σπουδών τους. Μετά την ολοκλήρωση των μεταπτυχια¬ 
κών τους σπουδών, η Εθνική Τ ράπεζα θα απασχολήσει 
τους υποτρόφους του προγράμματος μέσω σύμβασης 
εξαρτημένης εργασίας πλήρους απασχόλησης για τα 
επόμενα 2 έτη, σύμφωνα με την εκάστοτε ισχύουσα 
νομοθεσία. 

ΚΕΦΑΛΑΙΟ ΣΤ: 

ΚΥΡΩΣΕΙΣ 

Σημειώνεται ότι καθόλη τη διάρκεια του Προγράμ¬ 
ματος οι φοιτητές θα αξιολογούνται σε θμηνιαία βάση 
από αρμόδια Στελέχη της Τράπεζας. 

Σε περίπτωση διακοπής του υποτρόφου πριν την ολο¬ 
κλήρωση του προγράμματος και αθέτησης του συμφω¬ 
νητικού ο υπότροφος υποχρεούται σε πλήρη επιστροφή 
της υποτροφίας, όπως ακριβώς ορίζεται και για όλα τα 
προγράμματα υποτροφιών του ΙΚΥ. Επίσης, η ΕΤΕ δεν 
υποχρεούται να τον προσλάβει με σύμβαση εξαρτημέ¬ 
νης εργασίας πλήρους απασχόλησης κατά τα ανωτέρω. 

Επίσης, η ΕΤΕ δικαιούται να ζητήσει τη διακοπή της 
πρακτικής άσκησης για απόκτηση επαγγελματικής 
εμπειρίας, ή να αρνηθεί την πρόσληψη του υποτρόφου 
μετά τη λήξη της υποτροφίας, σε περίπτωση που κατά 
τη διάρκεια της πρακτικής άσκησης προκύψουν περι¬ 
στατικά αφορούντα το πρόσωπό του, τα οποία αποτε¬ 
λούν σπουδαίο λόγο, υπό την έννοια του άρθρου 672 
του ΑΚ (εφαρμοζομένου κατ’ αναλογία). 

ΚΕΦΑΛΑΙΟ Ζ: 

ΟΙΚΟΝΟΜΙΚΕΣ ΠΑΡΟΧΕΣ 

Οι οικονομικές παροχές που περιγράφονται κατωτέ¬ 
ρω αφορούν στο πρώτο στάδιο του προγράμματος και 
περιλαμβάνουν τα μεικτά ποσά τα οποία θα καταβάλ¬ 
λονται στους υποτρόφους, δηλαδή τα ποσά τα οποία 
θα λαμβάνει ο υπότροφος ανά κατηγορία επιλέξιμης 
δαπάνης πριν την παρακράτηση των εκάστοτε νόμιμων 
κρατήσεων υπέρ του Ελληνικού Δημοσίου και τραπε¬ 
ζικών εξόδων, καθώς και των όποιων απαιτούμενων 
ασφαλιστικών κρατήσεων. 

Συγκεκριμένα, στους υποτρόφους χορηγούνται: 

α. Μηνιαία τροφεία ύψους πεντακοσίων ευρώ (500,00€). 

β. Δαπάνες για τα καθαρά πανεπιστημιακά δίδακτρα 
υποχρεωτικού χαρακτήρα, που δεν θα υπερβαίνουν το 
ποσό των τριών χιλιάδων ευρώ (3.000,00€) ετησίως. 
Σε περίπτωση που το ποσό των διδάκτρων είναι χα¬ 
μηλότερο του προβλεπομένου ποσού των 3.000,00€, ή 
σε περίπτωση μη υποχρέωσης καταβολής διδάκτρων, 
τα χρήματα μπορούν να χρησιμοποιηθούν για αγορά 
βιβλίων ή αναλώσιμων εργαστηριακών υλικών. 

Οι οικονομικές παροχές του δεύτερου σταδίου θα 
προσδιοριστούν μέσω της σχετικής σύμβασης που θα 
συνάψει ο υπότροφος με την Εθνική Τράπεζα, μετά την 
ολοκλήρωση των μεταπτυχιακών του σπουδών. 

Τυχόν επιμέρους ζητήματα, τα οποία ενδέχεται να 
ανακύψουν κατά την υλοποίηση των προγραμμάτων 
υποτροφιών και δεν περιλαμβάνονται στον παρόντα 
κανονισμό, ρυθμίζονται με αποφάσεις του Δ. Σ. του Ι.Κ.Υ. 


Ενστάσεις επί των παρόντων κανονιστικών διατάξεων 
δεν γίνονται δεκτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Ιουλίου 2014 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΐΙ: ννβόπΐ3δΐ6Γ.6ί@β1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02020272507 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































